Radimir Čačić nekoć je bio možda najmoćniji političar, ministar graditeljstva u doba kad su se ludim tempom gradile autoceste po Hrvatskoj, potpredsjednik Vlade, i to prvi, kako ga se moralo titulirati. Bio je i manje ili više uspješan poduzetnik uz čije se poslovno carstvo vežu razne privatizacijske i stečajne priče. Danas se Čačić vraća na stare staze slave: Na lokalnim je izborima ponovno zasjeo na čelo Varaždinske županije. No što je s njegovim nekadašnjim poslovnim carstvom? Tu nema govora o sjaju i slavi. Samo o stečaju i dugovima

Poslovne udjele u njoj Čačić odavno nema, no ima ih u tvrtki Coning Alfa, u čijem je većinskom vlasništvu Coning d.d. Kako je tportal pisao , krajem 2015. investitor iz Slovačke ulazi u vlasništvo ove tvrtke te joj je Čačić suvlasnik.

On, koji u medijima nerijetko komentira krah koncerna Agrokor, zna kako je to biti dužan na sve strane. Naime Coning Alfa prije dva mjeseca završila je u stečaju . Koliko duguje vjerovnicima, još nije poznato jer je, baš kao i u Agrokoru, u tijeku period u kojem vjerovnici moraju prijaviti svoje tražbine.

Pagus, vrijedan 111 milijuna kuna, ovih dana prodaje se na javnoj dražbi Općinskog suda u Zadru, i to za dvije trećine svoje pune cijene. No javnu dražbu onemogućava upravo tvrtka Adriatic Tourist Resorts, koja ima pravo prvokupa i ovog hotela, ali i hotela Trakošćan.

U to ratno doba, 1991., kad je Čačić sudjelovao i u oslobađanju varaždinske vojarne, kreće i tzv. posao stoljeća Coninga u Izraelu. U toj je državi njegova tvrtka trebala sagraditi gotovo 1300 stanova. No suradnja se godinu dana poslije naprasno prekida te dugovi ostaju, i to 8,5 milijuna dolara izraelskim partnerima i 176,5 milijuna kuna tvrtki Zagorje, izvođaču radova.

Iako je Čačić u to vrijeme tvrdio da protiv njega ne postoji pravomoćna presuda zbog ovog slučaja, Poslovni.hr imao je 2008. godine u posjedu dokumente koji su dokazivali suprotno. Riječ je bila o tada pravomoćnoj presudi izraelskog suda iz 1996. godine protiv Coning holdinga, na čijem je čelu bio Čačić, a u kojoj stoji da je dužan platiti Izraelcima 8,5 milijuna dolara skupa s kamatama. Izraelski likvidatori su temeljem te presude pred Trgovačkim sudom u Varaždinu tražili naplatu potraživanja ovrhom nad imovinom Ingprojekta, pravnim sljednikom Coning holdinga, no do toga nije došlo. Presuda je na hrvatskim sudovima poništena zbog proceduralne pogreške.

A nije došlo ni do naplate 9,6 milijuna dolara, koliko je Coning holding, prema pravomoćnoj presudi iz 1999., dugovao tvrtki Zagorje.